Lav et referat af nedenstående tekst:

Tekst:
Nordjyllands Politi vil gerne i kontakt med en mand, der lørdag aften ved 21-tiden befandt sig ved biblioteket i Rendsburggade i Aalborg, hvor en 38-årig kort før klokken 23 samme aften blev fundet livløs. - Vi søger en mand, der har befundet sig ved bibliotekets hovedindgang kort efter klokken 21 lørdag aften, siger politikommissær Carsten Straszek, der leder efterforskningen af sagen. Politikommissæren fra Nordjyllands Politi uddyber, hvorfor politiet gerne vil i kontakt med manden. - Denne mand gik i dialog med to personer, som havde taget ophold foran bibliotekets hoveddør. Manden følte sig formentlig generet af den høje musik, som personerne spillede, og han tog derfor kontakt til dem, siger Carsten Straszek. Tre personer varetægtsfængslet Politikommissæren vurderer, at det mandlige vidne befandt sig ved biblioteket omkring gerningstidspunktet og kan have gjort vigtige observationer. - Vi håber meget på, at dette vidne vil henvende sig til os hurtigst muligt på telefon 114, siger Carsten Straszek. Tre personer er indtil videre varetægtsfængslet i sagen om drabet på den 38-årige mand. Efterforskningslederen beder også fortsat om, at andre borgere henvender sig til Nordjyllands Politi på telefon 114, hvis man har set noget mistænkeligt i området omkring hovedbiblioteket i Aalborg lørdag aften.

Referat:
Nordjyllands Politi efterlyser et konkret vidne i drabssag.